CELEX: 62004CA0412
Language: et
Date: 2008-02-21 00:00:00
Title: Kohtuasi C-412/04: Euroopa Kohtu (teine koda) 21. veebruari 2008 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Ehitustööde, asjade ja teenuste riigihange — Direktiivid 92/50/EMÜ, 93/36/EMÜ, 93/37/EMÜ ja 93/38/EMÜ — Läbipaistvus — Võrdne kohtlemine — Riigihanked, millele nende maksumuse tõttu neid direktiive ei kohaldata)

12.4.2008   
            
            
               ET
            
            
               Euroopa Liidu Teataja
            
            
               C 92/2
            
         Euroopa Kohtu (teine koda) 21. veebruari 2008. aasta otsus — Euroopa Ühenduste Komisjon versus Itaalia Vabariik
   (Kohtuasi C-412/04) (1)
   
   (Liikmesriigi kohustuste rikkumine - Ehitustööde, asjade ja teenuste riigihange - Direktiivid 92/50/EMÜ, 93/36/EMÜ, 93/37/EMÜ ja 93/38/EMÜ - Läbipaistvus - Võrdne kohtlemine - Riigihanked, millele nende maksumuse tõttu neid direktiive ei kohaldata)
   (2008/C 92/02)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: X. Lewis, K. Wiedner ja advokaat G. Bambara)
   
      Kostja: Itaalia Vabariik (esindajad: I. Braguglia ja M. Fiorilli)
   
      Kostja toetuseks menetlusse astuja: Prantsuse Vabariik (esindaja: G. de Bergues), Madalmaade Kuningriik (esindajad: H. G. Sevenster ja M. de Grave), Soome Vabariik (esindaja: A. Guimaraes-Purokoski)
   Kohtuasja ese
   Liikmesriigi kohustuse rikkumine — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, nõukogu 14. juuni 1993. aasta direktiivi 93/37/EMÜ, kooskõlastatakse riiklike ehitustöölepingute sõlmimise kord, nõukogu 14. juuni 1993. aasta direktiivi 93/38/EMÜ, millega kooskõlastatakse vee-, energeetika-, transpordi- ja telekommunikatsioonisektoris tegutsevate tellijate hankemenetlused, nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, rikkumine — EÜ asutamislepingu artiklite 43 ja 49 rikkumine — Läbipaistvuse ja võrdse kohtlemise põhimõtete rikkumine
   Resolutiivosa
   
               1.
            
            
               Kuna Itaalia Vabariik võttis vastu:
               
                           —
                        
                        
                           11. veebruari 1994. aasta raamseaduse nr 109 ehitustööde kohta (legge quadro in materia di lavori pubblici), mida on muudetud 1. augusti 2002. aasta seadusega nr 166, artikli 2 lõike 1, siis on ta rikkunud kohustusi, mis tulenevad nõukogu 18. juuni 1992. aasta direktiivist 92/50/EMÜ, millega kooskõlastatakse riiklike teenuslepingute sõlmimise kord, nõukogu 14. juuni 1993. aasta direktiivist 93/36/EMÜ, millega kooskõlastatakse riiklike tarnelepingute sõlmimise kord, ja nõukogu 14. juuni 1993. aasta direktiivist 93/37/EMÜ, millega kooskõlastatakse riiklike ehitustöölepingute sõlmimise kord, mida on muudetud Euroopa Parlamendi ja nõukogu 13. oktoobri 1997. aasta direktiiviga 97/52/EÜ;
                        
                     
                           —
                        
                        
                           sama seaduse, muudetud redaktsioonis, artikli 2 lõike 5, siis on ta rikkunud kohustusi, mis tulenevad direktiivi 93/37 muudetud redaktsioonist;
                        
                     
                           —
                        
                        
                           sama seaduse, muudetud redaktsioonis, artikli 27 lõike 2 ja artikli 28 lõike 4, siis on ta rikkunud kohustusi, mis tulenevad nõukogu 14. juuni 1993. aasta direktiivist 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused.
                        
                     
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Euroopa Ühenduste Komisjoni ja Itaalia Vabariigi kohtukulud nende endi kanda.
            
         
               4.
            
            
               Jätta Prantsuse Vabariigi, Madalmaade Kuningriigi ja Soome Vabariigi kohtukulud nende endi kanda.
            
         
      (1)  ELT C 300, 4.12.2004.